husto ngang dalauang arao bago niya nahauanan, at tatlong leguas ang lagay nang dalauang sinusundan. hinabol nangang muli pa ibig ding mapatay niya, ibon ang siyang capara tulin nang cabayo baga. nang malapit nang abutan princesa', muling nagsaysay, don jua', eto na naman ang haring aquing magulang. ang guinaua nang princesa quinuha ang sabon niya, sa lupa', inihulog na naguing isang bundoc baga. hindi ngani magcaraan ang cabayong sinasac yan, nababaon ang catauan sa sabon na cabunducan. naisip sa loob baga nitong daquilang monarca, na hilahin ang rienda at mag libid capagdaca. ang lagay apat na leguas nang dalauang magsing liyag, sa malaguing paghihirap cagalita', dili hamac. na sa gayong calayo na at di na niya maquita, hinabol din capagdaca ang nagtaanang dalaua. nang malapit nang abutan princesa', agad nagsaysay, naquita mo na don juan tayo ngayo', aabutan. cung culanging palad quita ito na ang ating hanga, papataying ualang sala nang haring poon co', ama.